शांति की मुसीबतों की कहानी 2006 में शुरू हुई जब वह दस्त, और बार-बार होने वाले तेज़ बुखार व उल्टियों के कारण बहुत बीमार हो गईं| उन्होने गैर-सरकारी अस्पताल में इलाज करवाया| वह उस समय अपने दूसरे पति के साथ रह रही थीं| काम भी करती थीं। लेकिन सारा धन उनकी बीमारी पर ही व्यय हो जाया करता था | वह याद करती हैं कि, “मैं एक महीने ठीक रही हूंगी कि फिर से परेशानी शुरू हो गई| मैंने 400 रुपए खर्च करके प्राइवेट में एचआईवी की जाँच भी कराई लेकिन रिपोर्ट निगेटिव थी। लेकिन बाद में एचआईवी की पुष्टि हुई और 2007 में जे जे हॉस्पिटल में मुझे एंटिरेट्रोवाइरल थेरेपी (एआरटी) पर रक्खा गया |”